|  |  |  |
| --- | --- | --- |
| 226px-Coat_of_Arms_of_the_Croatian_Republic_of_Herzeg-Bosnia | Bosna i Hercegovina  Federacija Bosne i Hercegovine  **ŽUPANIJA ZAPADNOHERCEGOVAČKA**  **UPRAVA CIVILNE ZAŠTITE**  **Sektor za zaštitu i spašavanje, zaštitu od požara i vatrogastvo**  **Odsjek za Županijski operativni centar** |  |

Broj: 14-02/1-44-93/23

Grude, 04.04.2023. godine.

Na temelju dobivenih i obrađenih informacija od gradskih/općinskih operativnih centara civilne zaštite, MUP-a ŽZH (Ministarstva unutarnjih poslova Županije Zapadnohercegovačke), AMS-a u BiH (Auto moto saveza u Bosni i Hercegovini), Federalnog hidrometeorološkog zavoda, elektro poduzeća i vodoprivrednih poduzeća, operativnih snaga sustava zaštite i spašavanja utemeljenih na području Županije Zapadnohercegovačke, kao i dojava građana, a u skladu s člankom 142. Zakona o zaštiti i spašavanju ljudi i materijalnih dobara od prirodnih i drugih nesreća ("Narodne novine Županije Zapadnohercegovačke", broj: 23/20), te člankom 19. Pravilnika o organiziranju i funkcioniranju operativnih centara civilne zaštite ("Službene novine Federacije BiH", broj: 9/19), dostavljamo vam:

**DNEVNO IZVJEŠĆE**

**za vrijeme od 08:00 sati 03.04.2023. do 08:00 sati 04.04.2023. godine**

**Informacije od gradskih/općinskih operativnih centara na području Županije Zapadnohercegovačke i od drugih davatelja informacija za proteka 24 sata:**

***Požari****:*

Široki Brijeg

* Jučer u vremenu od 14:15 do 15:00 sati, širokobriješki vatrogasci (dva vatrogasca s vozilom) gasili su požar u Širokom Brijegu na lokalitetu Zavoznik. Gorjela je trava i nisko raslinje. Opožareno je oko 2.000m² površine.
* Jučer u vremenu od 19:15 do 20:20 sati, širokobriješki vatrogasci (dva vatrogasca s vozilom) gasili su požar u mjestu Uzarići. Gorjela je trava i nisko raslinje. Opožareno je oko 2.000m² površine.

***Tehničke intervencije****:*

* Jučer u vremenu od 13:20 do 13:40 sati, širokobriješki vatrogasci (dva vatrogasaca s vozilom) imali su intervenciju u mjestu Knešpolje. Uklanjanje porušenog stabla od olujnog vjetra s kolnika.
* Jučer u vremenu od 19:00 do 20:20 sati, širokobriješki vatrogasci (dva vatrogasaca s vozilom) imali su intervenciju u Širokom Brijegu na lokalitetu Brig. Uklanjanje porušenog stabla od olujnog vjetra s kolnika.

**AMS BiH:**

Prometuje se po mokrim ili djelomično vlažnim i skliskim kolnicima, dok na dionicama u višim planinskim predjelima ima ugaženog snijega i leda na kolniku.

Zbog loših vremenskih uvjeta i zaglavljenih teretnih vozila obustavljen je promet za teretna vozila dionici Stupari – Kladanj.

Dionicama cesta koje prolaze usjecima upozoravamo na moguće odrone kamenja i zemlje na kolnik.

Vozačima savjetujemo da prilagode brzinu i način vožnje uvjetima na cestama.

Na dionicama cesta gdje su u tijeku radovi prometuje se sporije, pa vozače molimo za oprezniju vožnju i poštivanje privremene regulacije prometa.

Zbog većeg klizišta zatvorena je Zenička zaobilaznica (između naplatnog mjesta Zenica sjever i M-17).

Zbog izvođenja radova zatvoren je most na ulazu u Nemilu (spoj M-17 sa R-473). Za vrijeme radova, promet se preusmjerava na raskrižje u Topčić Polju.

Na dionici M-14.1 Gradiška – Dubica (na ulazu u Orahovu), zbog aktiviranja klizišta promet se odvija usporeno.

Na dionici M-18 Brod na Drini - Šćepan Polje (granica BiH/CG), zabranjen je promet za sva vozila čija ukupna masa prelazi 16 tona.

Zbog radova na razminiranju terena, usporeno se prometuje na dionici M-14.1 Brod – Odžak (na lokacijama Poloj i Liješće).

Sporije odvijanje prometa zbog radova očekivati je na:

– M-6 Grude – Ljubuški (Prispa).

Zbog oštećenog mosta na dionici Rudo – GP Uvac, zabranjen je promet za teretna vozila maksimalnog osovinskog opterećenja preko 10 tona po osovini, dok je za ostala vozila brzina kretanja na mostu ograničena na 20 km/h.

Na graničnim prijelazima nema dužih zadržavanja.

Obustavljen je promet za teretna motorna vozila i autobuse na graničnom prijelazu Brčko – Gunja.

**Federalni hidrometeorološki zavod:**

* Danas u 08:00 sati temperatura u Grudama je iznosila 3°C, relativna vlažnost zraka 47%, barometarski tlak 1009,0 hPa, brzina vjetra 10,3 m/s smjer NNE, količina padalina 0,0 mm.

Danas je za naše područje objavljen žuti meteoalarm:

* Udari vjetra sjevernog smjera brzine 40-55 km/h u vremenu od 0:00 do 15.00 sati.

**Elektroopskrba:**

* Iz JP EP HZHB (Javnog poduzeća Elektroprivreda HZ Herceg Bosne d. d. Mostar) doznajemo da je elektroopskrba uredna.

**Planirana isključenja struje za danas:**

Poslovnica Elektro Grude

"I DV 10 kV Tihaljina (naselja: Tihaljina, Razdolje, Rudeši , Lukende, Leke, Jakšenica, Nezdravica, Podzelenikovac, Kolakova Mala, Podgradina, Puteševica i Mijaca) " 08:30 - 13:00 sati.

**Planirana isključenja struje za sutra (5.4.):**

Poslovnica Elektro Posušje

"I DV 10 kV Broćanac (naselja: Krčevine, Leke, Rastovača, Ilijino Brdo, Cerovi Doci, Broćanac, Vranić i TS Branck Caffe.) " 08:30 - 10:00 sati.

**Vodoopskrba:**

* Iz vodoprivrednih poduzeća sa područja naše županije doznajemo da je vodoopskrba uredna.

**Vodostaji rijeka:**

* Trebižat, vodomjerna postaja Humac, vodostaj 168 cm jutros u 08:00 sati (280 cm redovna obrana od poplave) sa trendom rasta -1 cm.

Dežurni operativac: Pomoćnik ravnatelja za zaštitu i spašavanje,

zaštitu od požara i vatrogastvo:

**Viktor Alerić Mladen Bošnjak**

*Dostavljeno:*

1. Federalni operativni centar CZ
2. a/a